Kairių uosis

Kairių uosis – išskirtinis uosis, savivaldybės saugomas botaninis  gamtos paveldo objektas, esantis Šiaulių rajone, Kairių miestelyje, ties Salduvės g. 18, apie 1,8 km į šiaurės rytus nuo kelio . Informacine lentele nepažymėtas.

Kairių uosis paskelbtas saugomu Šiaulių rajono savivaldybės tarybos 2012 m. Pagal amžių ir dydį šis uosis retas Šiaulių rajone, seniausias medis Kairių miestelyje. Uosis reikšmingas dėl amžiaus, matmenų, estetiškumo, pažintinės vertės.

Objekto aplinka 

Medis auga Kairių gyventojos Marijonos Petraitienės žemėje. Aplinka sukultūrinta. Auga pievoje, 80 m nuo kelio. Į šiaurės rytus už 30 m stovi sena etnografinė sodyba su rąstine dviejų galų troba, svirneliu ir moliniu tvartu. Į rytus už 100 m yra naujas namas. Vakarų pusėje ošia gojelis, kuriame auga gluosniai, beržai, uosiai, ąžuolai. Už 15 m nuo uosio arimai. Uosis yra aukštos įtampos elektros linijos apsaugos juostoje. 6,0 m į vakarus nuo kamieno praeina aukštos įtampos elektros linija, kuri yra po uosio laja.

Duomenys 

Uosio būklė gera. Yra kelios sausos šakos. Nulūžusios šakos vietoje formuojasi nedidelė drevė. Laja rutuliška.

 Medžio rūšis – paprastasis uosis (Fraxinus excelsior)
 Kamieno apimtis 1,3 metro aukštyje – 2,70 m (šakojasi 3 m aukštyje)
 Medžio aukštis – 20,0 m 
 Lajos plotis – 16-18 m 
 Lajos plotas – 200 kv.m
 Amžius – apie 130 metų

Nuorodos 

 Saugomų teritorijų valstybės kadastras  

Lietuvos gamtos paveldo objektai
Šiaulių rajono paveldas